**Referat af temamøde om ”Ny økonomimodel for Humaniora” samt institutledermøde**

**mandag den 30. april 2018 kl. 9-15 i O96**

**Temamøde**

**0. Ny økonomimodel for Humaniora.**

Klaus Thomsen og Martin Lund deltog i temamødet.

Klaus Thomsen gennemgik simuleringsmodellen for en mulig ny institutstruktur. Det er drøftet om der skulle være tale om en enheds-stå og efterfølgende fakultær reallokering. Modellen indebærer ikke en ny enheds-stå.

Der er en sammenhæng mellem forskningsproduktion og bfi-point.

Modellen omhandler udelukkende kto 95. Der blev givet udtryk for at kto 97, hvor fx myndighedsbetjening og teopæd konteres, også har betydning for det samlede billede og derfor bør indgå i modellen. Der var enighed herom.

Institutlederkredsen drøftede modellens formål. Vægtningen af de incitamentsbærende elementer, produktion, eksterne midler og stå samt mulige konsekvenser for de enkelte institutter blev vendt.

Efter en længere drøftelse var der enighed om at arbejde videre med en ny økonomimodel med incitamentsbærende elementer, inddragelse af kto 97 samt særskilt subsidiering af nødstedte institutter.

**Institutledermøde**

Til stede var: Dekanen, prodekanen, Steffen Nordahl Lund, Anne Jensen (kom under punkt 4), Per Krogh Hansen, Martin Rheinheimer, Mads Funding, Martin Lund og Gitta Stærmose.

1. **Til- og fravalgsprocessen.**

Dekanen orienterede om processen, herunder kort den frustration som bl.a. Akademisk Råd har givet udtryk for i forhold til den sparsomme kommunikation.

Der er udvalgt fire strategiske projekter. Fælles for projekterne er at alle miljøer skal have mulighed for at byde ind. Der afholdes workshops med efterfølgende mulighed for at fremsende interessetilkendegivelser**.**

Human Health: 20,4 mio.kr. Fakultetets indlejringsforpligtelser er nedtonet. Dekanen er formand for styregruppen. Institutlederkredsen udpegede Anne Jensen som HUM repræsentant i styregruppen.

Industrien 4.0: 75 + 10 mio. kr.

CPOP aldring og demografi: 40 mio. kr. Indlejringsforpligtelser er nedtonet.

Personlig medicin (NAT/SUND) infrastrukturprojekt: 26 mio. kr.

Ud over ovennævnte strategiske projekter er der afsat 30 mio. kr. til tværgående projekter, hvor blandt andet Uddannelsesforskning + Escience inviteres ind med henblik på etablering af tværgående samarbejder. Der nedsættes en arbejdsgruppe, hvor universitetsdirektøren er tovholder.

Tværvidenskabelig dannelse (filosofikum): 3 mio. kr. Den fremtidige finansiering er uafklaret.

Per Krogh Hansen gjorde opmærksom på, at der arbejdes på et tværinstitutionelt samarbejde om filosofikum i Kolding.

Dekanen orienterede herudover om enkelte fravalg, blandt andet centralisering af Pure indberetninger på SDUB; bortfald af gratisydelser ved Print & Sign; ophør af SDUB’s abonnement af en række tidsskrifter (papir).

**2. Shortlisting.**

Institutlederkredsen drøftede forslagets forskellige aspekter, herunder retssikkerhed og ansvarsdelegering.

For Humanioras vedkommende vil dekanen få forelagt shortlistingen med henblik på godkendelse. Godkendelse vil ske i dialog med relevant institutleder.

**3. Priser.**

a) Undervisningsprisen.

De studerende kan senest den 1. juni 2018 kl. 12 fremsende forslag til dekanen, der sammen med studenterrepræsentanter i Akademisk Råd beslutter hvem fakultetet indstiller som prismodtager til direktionen.

b) Forskningsformidlingsprisen.

Forslag skal være dekanen i hænde senest den 1. juni 2018 kl. 12.

c) Innovationsprisen.

Institutlederne blev bedt om at fremsende motivation, CV og oversigt over forskningsproduktion til Gitta Stærmose. Sagen genoptages på mødet den 15. maj.

d) Fyens Stiftstidendes Forskerpris 2018.

Dekanen orienterede om uddelingen. Prisuddelingen finder sted den 3. maj.

**4. Ledelsesseminar 2018.**

Dekanen meddelte, at institutlederne vil blive medinddraget og have en større rolle i planlægning/afvikling af seminaret.

Seminaret strækker sig over 13. – 15. maj, dvs.

13. – 14. maj kl. 15: ledelse og studieledere

14. maj kl. 12 - 15: ledelse, studieledere og forskningsledere

14. maj kl. 15.30 – 15. maj kl. 15: ledelse og studieledere

Institutlederkredsen drøftede mulige tematikker, form og involvering af interne som eksterne repræsentanter. Sagen genoptages på mødet den 15. maj 2018.

**5. Meddelelser fra**

Dekanen oplyste, at Direktionen har tiltrådt et SDU RIO’s forslag om Honorary Fellow.

Steffen Nordahl Lund orienterede om møde i Bogense om Dansk Sprognævn og mulige samarbejdsrelationer. Direktøren for Dansk Sprognævn mødes med dekanen, institutleder og studieleder den 29. maj med drøftelse af fremtidige samarbejdsmuligheder.

Stephen Cowley er udnævnt som overseas famous teacher in China.

Instituttet har holdt et seminar for medarbejdere om storholdsundervisning. SDUUP var repræsenteret ved Donna Hurford.

Per Krogh Hansen oplyste, at der i forbindelse med at Etisk Råds sekretariat flyttes til Kolding er arrangeret et møde med repræsentanter for Etisk Råd for at drøfte samarbejdsflader.

Fakultetet har fremsendt ansøgning om gentagelse af det tværfakultære talentprogram ”New Nordic Design Thinking”.

Anne Gadeberg er ansat som ny efter- og videreuddannelseskonsulent.

Martin Rheinheimer meddelte, at instituttets strategiplan er udarbejdet. Der igangsættes en proces om arbejdsmiljø, herunder definition af arbejdsmiljø.

Anne Jensen orienterede om eksterne bevillinger, Semper Ardens og FKK2. Hun orienterede om en delt ansættelse mellem HUM og SUND. Denne proces viste sig ikke at være hel enkelt, og hun deler gerne ud af erfaringer.

**6. Eventuelt.**

Intet at bemærke.

Med venlig hilsen

Simon Torp

Dekan